

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2016.gada 29.septembrī Nr.**505** (prot.Nr.**21**, **12**.§)

**Par atbalstu Daugavpils 16.vidusskolas projektam “PIE – Parent Involvement in Education – To Get Sweet Results”** (“Vecāku dalība bērnu izglītošanā, labāko rezultātu sasniegšanai”)  **un apropriācijas palielināšanu Daugavpils pilsētas Izglītības pārvaldei**

Pamatojoties uz likuma „Par pašvaldībām” 21.panta pirmās daļas 2.punktu, likuma „Par pašvaldību budžetiem” 30.pantu, Daugavpils pilsētas domes (turpmāk-Dome) 2016.gada 28.janvāra saistošo noteikumu Nr.2 „Par Daugavpils pilsētas pašvaldības budžetu 2016.gadam” 9.punktu, kurš nosaka, ja 2016.gada valsts budžeta transfertu ieņēmumi un budžeta iestāžu ieņēmumi pārsniedz saistošajos noteikumos plānoto apjomu, tad budžeta izpildītājs izstrādā un iesniedz pieprasījumu par apropriācijas palielināšanu, ņemot vērā Valsts Izglītības attīstības aģentūras 2016.gada 29.augusta Erasmus + programmas projekta pieteikuma Nr. 2016-1-TR01-KA219-034898\_3 apstiprināšanas lēmumu Nr.8.4.-1/3571, ņemot vērā Daugavpils pilsētas domes Izglītības un kultūras jautājumu komitejas 2016.gada 22.septembra sēdes protokolu Nr.19 un Daugavpils pilsētas domes Finanšu komitejas 2016.gada 22.septembra sēdes protokolu Nr.24, atklāti balsojot: PAR – 12 (V.Bojarūns, A.Broks, P.Dzalbe, A.Gržibovskis, N.Ignatjevs, R.Joksts, J.Lāčplēsis, N.Petrova, V.Pučka, D.Rodionovs, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Atbalstīt Daugavpils 16.vidusskolas dalību Eiropas Savienības Erasmus+ programmas pamatdarbības Nr.2 (KA2) stratēģiskās partnerības skolu sektorā, ar projektu “PIE – Parent Involvement in Education – To Get Sweet Results ”.

2. Daugavpils pilsētas domei nodrošināt projekta īstenošanai priekšfinansējumu 2017.gadā EUR 4962,50 (četri tūkstoši deviņi simti sešdesmit divi *euro* 50 *centi*) apmērā no pašvaldības budžeta līdzekļiem.

3. Palielināt apropriāciju Daugavpils pilsētas Izglītības pārvaldei (reģ.Nr.90009737220, juridiskā adrese: Saules ielā 7, Daugavpilī) par EUR 7319,00 (septiņi tūkstoši trīs simti deviņpadsmit *euro* un 00 *centi*) un apstiprināt ieņēmumu un izdevumu tāmi 2016.gadam, saskaņā ar pielikumu.

4. Daugavpils pilsētas domes Finanšu nodaļai lēmuma 3.punktā apstiprināto ieņēmumu un izdevumu tāmi iekļaut Daugavpils pilsētas pašvaldības 2016.gada budžeta grozījumos.

Pielikumā: 1. Daugavpils 16.vidusskolas projekta “PIE – Parent Involvement in Education – To Get Sweet Results” apraksts.

2. Daugavpils pilsētas Izglītības pārvaldes pamatbudžeta ieņēmumu un izdevumu tāme projektam 2016.gadam.

Domes priekšsēdētājs *(personiskais paraksts)* J.Lāčplēsis